ธนชาตขาย2กองทุนชูจ่ายสูง2.8-3.1%
บลจ.ธนชาตชี้ดอกเบี้ยขาขึ้น ส่ง 2 กองทุนตราสารหนี้ 612 เดือน จ่าย 2.8-3.1% ต่อปี
17 ส.ค. 2554

บลจ.ธนชาตชี้ดอกเบี้ยขาขึ้น ส่ง 2 กองทุนตราสารหนี้ 612 เดือน จ่าย 2.8-3.1% ต่อปี
นายบุญชัย เกียรติธนาวิทย์ กรรมการผู้จัดการ บริษัทหลักทรัพย์จัดการกองทุน (บลจ.) ธนชาต กล่าวว่า แนวโน้มอัตราดอกเบี้ยขาขึ้นและการประชุมคณะกรรมการนโยบายการเงิน (กนง.) ล่าสุดเมื่อวันที่ 1 มิ.ย.ที่ผ่านมา ได้ปรับขึ้นอัตราดอกเบี้ยอีก 0.25% เป็นไปตามที่นักวิเคราะห์ส่วนใหญ่คาดการณ์ไว้ เนื่องจากปัจจุบันอัตราดอกเบี้ยที่แท้จริงยังติดลบ 
นอกจากนี้ พันธบัตรรัฐบาลในประเทศช่วงอายุสั้นๆ ยังมีอุปทาน (ปริมาณ) น้อย เมื่อเทียบความต้องการที่มีอยู่มากจากกองทุนเกาหลีใต้ที่ทยอยครบกำหนดจนถึงสิ้นปีนี้ 
นายบุญชัย กล่าวว่า บลจ.ธนชาต จึงเสนอขายกองทุนเปิดตราสารหนี้ในประเทศ 2 กองทุน โดยเปิดขายจนถึงวันที่ 6 มิ.ย.นี้ คือ กองทุนเปิดธนชาตตราสารหนี้ 13 (TFIX13) อายุโครงการประมาณ 6 เดือน ผลตอบแทนประมาณ 2.80% ต่อปี ลงทุนพันธบัตรภาครัฐ 39.9% ตราสารหนี้ภาคเอกชน 60% 
กองทุนเปิดธนชาตตราสารหนี้ 14 (TFIX14) อายุโครงการประมาณ 12 เดือน ผลตอบแทนประมาณ 3.10% ต่อปี ลงทุนพันธบัตรภาครัฐ 55% ตราสารหนี้ระยะสั้นธนาคารในประเทศ 44.9% m